אנדר הררה

אנדר הררה אגוארה (בספרדית: Ander Herrera Agüera; נולד ב-14 באוגוסט 1989 בבילבאו שבספרד) הוא כדורגלן ספרדי המשחק בעמדת הקשר באתלטיק בילבאו.

קריירה
הררה גדל במחלקת הנוער של ריאל סרגוסה, ואת הופעותיו הראשונות בקבוצה הבוגרת של המועדון ערך בעונת  כשהקבוצה שיחקה בליגה השנייה. בתום העונה עלה עם הקבוצה לליגה הראשונה, וב-29 באוגוסט 2009 ערך הררה את הופעת הבכורה שלו בליגה הבכירה, בניצחון 0–1 על טנריפה. ב-6 בדצמבר 2009 כבש את שער הבכורה שלו, בהפסד 1–4 למיורקה.

במקביל החל הררה לשחק בנבחרת הצעירה של ספרד. הררה זומן לסגל הנבחרת לאליפות אירופה לנבחרות צעירות שנערכה בדנמרק בשנת 2011, וכבש שער במשחק הפתיחה של ספרד בטורניר, מול אנגליה.

ב-7 בפברואר 2011 חתם הררה באתלטיק בילבאו מעיר הולדתו לחמש שנים, החל מהעונה הבאה. את הופעת הבכורה שלו במדי בילבאו ערך הררה ב-18 באוגוסט 2011, בתיקו 0-0 מול טרבזונספור במסגרת הליגה האירופית. בעונתו הראשונה בבילבאו ערך הררה 54 הופעות במשחקים רשמיים, בהן כבש ארבעה שערים, והגיע עם הקבוצה לגמר גביע המלך הספרדי ולגמר הליגה האירופית.

ב-26 ביוני 2014 חתם הררה על חוזה לארבע עונות במנצ'סטר יונייטד, ששילמה עבורו 28 מיליון ליש"ט. ב-16 באוגוסט 2014, ערך הררה את הופעת הבכורה שלו במדי מנצ'סטר יונייטד כשפתח בהרכב בהפסד יונייטד 1–2 לסוונסי סיטי. ב-14 בספטמבר 2014, כבש הררה את שער הבכורה שלו במדי מנצ'סטר יונייטד בניצחון קבוצתו 0–4 על קווינס פארק ריינג'רס במסגרת המחזור הרביעי של הפרמייר ליג. ב-24 במאי 2017 פתח הררה בהרכב קבוצתו לגמר הליגה האירופית 2017, בו ניצחה מנצ'סטר 0–2 את אייאקס. על יכולתו במשחק זכה בתואר "השחקן המצטיין" של משחק הגמר.

ב-4 ביולי 2019 חתם בפריז סן-ז'רמן לחמש שנים.

ב-27 באוגוסט 2022 חזר לאתלטיק בילבאו והושאל לעונה אחת עם אופציית רכישה.  ב-31 בינואר 2023 ביבלאו מימשה את אופציית הרכישה.

תארים
פריס סן ז׳רמן
אליפות צרפת: 2019/20, 2021/2022
הגביע הצרפתי: 2019/2020, 2020/2021
הסופר קאפ הצרפתי: 2019, 2020, 2022
גביע הליגה הצרפתית: 2019/2020

מנצ׳סטר יונייטד
הליגה האירופית: 2016/2017
מגן הקהילה: 2016
גביע הליגה האנגלי: 2016/2017

קישורים חיצוניים

הערות שוליים

קשרי כדורגל בסקים
כדורגלנים בסקים
קשרי כדורגל ספרדים
כדורגלנים ספרדים
כדורגלני ריאל סרגוסה
כדורגלני אתלטיק בילבאו
כדורגלני מנצ'סטר יונייטד
כדורגלני פריז סן-ז'רמן
כדורגלני נבחרת ספרד
בילבאו: כדורגלנים
כדורגלנים באולימפיאדת לונדון (2012)
ספרדים שנולדו ב-1989